google/wiki40b huggingface dataset:
Frynseskjære

Biologi

Frynseskjæra har fått navnet sitt etter den karakteristiske, lange stjerten, som har fem tydelige buede fjærtagger langs hver av kantene. Den ender dessuten i lignende korte tagger. Arten blir omkring 32–35 cm og veier cirka 138 g. Fjærdrakten er gjennomgående sort med en blålig glans på oversiden. Undersiden er sort, nebbet er sort, kort og kraftig, øynene er sorte, og de undre ekstremitetene er sorte og kraftige.
Arten er utbredt på gensen mellom i Sør-Burma og Sørvest-Thailand, fragmentert tre små og en større populasjon i Laos, på grensen til Vietnam, i det sentrale og nordlige Vietnam og det østlige Kambodsja, og på Hainan i Sør-Kina.
Det er kjent at arten eter insekter og virvelløse dyr, men svært lite er ellers kjent om atferden til denne fuglen. Den er observert etende både alene, i par og i små grupper. Den er også observert etende sammen med andre arter, ofte dragedrongoer (Dicrurus paradiseus). Hvilende er den bare observert i det midtre sjiktet av trekronetaket.
Svært lite er også kjent om hekkebiologien til arten, annet enn at den hekker solitært og legger (trolig to) egg i perioden april–juni. De få redene man kjenner til er funnet i bambusskog og var gjort av tynne grener og formet som en grunn skål.
Vestre Fængsel

Vestre Fængsel er Danmarks største fengsel med plass til rundt 600 innsatte. Det ligger på Vestre Fælled i bydelen Kongens Enghave i København. Det ble oppført i 1895 og er tegnet av Ludvig Fenger. Fengselet har blant annet en mannlig fellesskapsfløy, en kvinneavdeling, en isolasjonsavdeling, en særavdeling for negativt sterke innsatte soner, samt en egen sykehusavdeling.
I midten av korsbygningen er sentralfløyen hvor blant annet skolen, kirken, biblioteket og Københavns Fængslers samlede administrasjon og transportavdelingen (DCA) er plassert. Vestre Fængsel er bygget som en korsformet panoptisk bygning i fire etasjer. Fengselet har fått flere ulike utvidelser i årenes løp.

Historie

Den 9. november 1891 vedtok borgerrepresentasjonen at det skulle oppføres et fengsel på Vestre Fælled for en sum av 1 350 000 kroner. Byarkitekt Ludvig Fenger sto for uttegningen av fengselsbygningene, og i 1892 begynte byggearbeidet av den planlagte korsformede bygningen. Først ble ringmuren oppført og ble 752 meter lang og nær 4,4 meter høy. Deretter ble fengselsbygningene oppført. De besto av et fengsel for menn (nord-sør fløyen), administrasjonslokaler, kirke, sykehus, vaskeri, stall, funksjonærbygninger og inspektørbolig. Vestre Fængsel sto ferdigbygget på Vigerslev Allé den 19. august 1895.
Fengselet har fått flere utvidelser i årenes løp. Allerede ved utgangen av 1914 ble det bygget enda en bygning for mannlige fanger (østfløyen), en bygning for kvinnelige fanger (vestfløyen), samt egen sykehusavdeling for kvinnelige innsatte. Denne utvidelsen sto klar i 1918.
Under den tyske okkupasjonen under andre verdenskrig ble mange danske motstandsfolk innesperret i Vestre Fængsel før de ble overført til Frøslevlejren eller til tysk konsentrasjonsleir. En av de kjente fangene i den umiddelbare tiden etter frigjøringen var den franske forfatteren Louis-Ferdinand Céline.
I 1992 ble fengselet og noen av de innsatte kjent gjennom DR1s fjernsynsdokumentar «Piger i Vestre Fængsel».
I 2001 ble det opprettet en soningsavdeling for negativt sterkt styrende innsatte. Det var i hovedsak innsatte med tilknytning til Hells Angels. Senere ble avdelingen for innsatte for den rivaliserende klubben Bandidos. De innsatte på avdelingene er avsondret fra fengselets øvrige innsatte, men har innbyrdes fellesskap.
I 2002 fikk sykehuset innredet en ny og moderne undersøkelsesrom hvor det kan gjøres medisinsk vurdering og tidvis også utføre behandling av fengselets helsepersonale eller tilkalt spesialleger.
Premi Carlemany

Premi Carlemany per al foment de la lectura, tidligere Premi Carlemany de novel·la, er en katalansk litteraturpris. 
Prisen ble etablert i 1993 av Andorras regjering i samarbeid med Fundació Enciclopèdia Catalana og de katalanske forlagene Columna Edicions og Edicions Proa i Barcelona. Den ble opprinnelig tildelt for en ennå ikke publisert roman skrevet på katalansk. Fra 2011 er prisen omdefinert og gjort til påskjønnelse for fremme av lesing, særlig blant unge. Med prisen fulgte det per 2018 prispenger på 8 500 euro.
IF Björklöven

IF Björklöven, Björklöven er en svensk ishockeyklubben og ble stiftet 15. mai 1970 etter en sammenslåing av hockey deler av IFK Umeå og Sandåkerns SK. Klubben kalte seg den første "IFK / SSK, Umeå" før navnet IF Bjorkloven vedtatt for sesongen 1971/1972. På slutten av 1970-tallet og det meste av 1980-tallet klubben spilte i Sveriges øverste divisjon, Elite-serien. Klubben vant det nasjonale mesterskapet i 1987 etter å ha vunnet den fjerde av fem i finalserien mot Ferry BK. Til tross for en stor aktør avløp året etter at klubben gikk igjen til finalen, som imidlertid tapte (motstandere var igjen Färjestad). Sesongen gikk Björk fra Elite-serien. Deretter har klubben avanserte et par ganger, men ikke lyktes i å etablere seg i den høyeste ligaen igjen. Björk spilte i svenske eliteserie mellom 2001 og 2010, men på grunn av den økonomiske krisen i klubben måtte være noen elitlicens for Elite-serien og er nå den tredje høyeste liga, Division 1.
Chong-Yu Xu

Chong-Yu Xu er en professor i miljø, hydrologi og naturkatastrofer ved UiO. Et av hans forskningsområder omhandler modellering av effektene til klima- og miljøendringer på global, regional og lokal skala.
Xu mottok sin Ph.D. i 1992 og postdoktor i 1993 ved Universitet i Brussel, og har vært assisterende professor ved Universitetet i Uppsala fra 1994 til 2005. Siden 2005 har han vært professor ved UiO. Han har mottatt flere priser. Blant annet en pris for unge forskere fra Verdens meteorologiorganisasjon (WMO) i 1993. I 2016 ble han valg inn i Det Norske Videnskaps-Akademi i gruppe for geofag
Olaug Tvedten

Trott

Hun spilte for Trott Idrettslag på Stord utenfor Bergen, og hospiterte hos Arna-Bjørnar Fotball på La Manga februar 2015, samt ble klubbens første da hun i mai 2015 ble uttatt til å spille for J16-landslaget.

Avaldsnes

Sommeren  2016 hun gikk til Avaldsnes Idrettslag der det ble medaljer og gull i  NM i fotball for kvinner 2017 i det 90. minutt, samt påfølgende kamper i Mesterligaen i fotball for kvinner 2017/18.   I januar 2018 signerte hun en ny toårskontrakt som proff i klubben.

Landslag

Hun spilte for Norges kvinnelandslag i fotball i U17-EM i fotball for kvinner 2017 og U19-EM i fotball for kvinner 2018.
Gyllene Hits

Gyllene Hits er en samleplate med Herreys, utgitt i 2002.
Victoria av Bayern

Maria Anna Christina Victoria av Bayern (født 28. november 1660 i München, død 20. april 1690 i Versailles) var fransk kronprinsesse, gift med kronprins Ludvig, le Grand Dauphin og svigerdatter til kong Ludvig XIV av Frankrike. Hun var kjent som Dauphine Victoire.
Victoria var datteren til Ferdinand Maria, kurfyrste av Bayern og Henrietta Adelaide av Savoia. Hennes mormor var prinsesse Christine av Frankrike.
Victoria og prins Ludvig fikk tre barn.
Da hennes svigermor døde, ble hun rikets førstedame. Imidlertid kunne hun i liten grad ta seg av sine plikter, siden hun hadde dårlig helse. Hun døde i 1690.
Toyota Prius Plug-in Hybrid

Toyota Prius Plug-in Hybrid er en ladbar serie-parallellhybrid med separat generator som er produsert fra 2012. Den har en elektrisk rekkevidde på 25 km med maksimal hastighet på 80 km/t. Drivstofforbruket ved blandet kjøring er spesifisert til 0,21 l/mil med CO₂-utslipp på 49 g/km.
Designmessig er forskjellene til vanlig Prius av 3. generasjon minimale. Bare enkelte sølvfargede detaljer foran og bak, på dørhåndtakene, Hybrid Synergy Drive Plug-in-dekaler og ladeluken på høyre side skiller de to modellene utvendig.
Drivlinjen er lik i de to modellene med en 1,8 liters bensinmotor med Ottosyklus som utvikler 98 HK (DIN) kombinert med en elektrisk motor som gir en samlet effekt på 134 HK (DIN). Litiumhydridbatteriet i Prius Plug-in har en kapasitet på 4,4 kWh. Det kunne fullades på 1,5 timer. Under kjøring kunne bilen lades med bremseenergi og fra en egen generator .
Modellen ble tatt ut av produksjon i juni 2015  etter at 75 400 enheter var solgt.

Andre generasjon

Andre generasjon Prius Plug-in Hybrid ble første gang vist på bilutstillingen i New York i mars 2016. Den er basert på 4. generasjon Prius med enkelte utvendige modifikasjoner foran og bak.
Modellen har et litium-ionbatteri med 8,8 kWhs kapasitet. Det kan fullades på 2 timer. De elektriske motorene har en maksimal effekt på 68 kW (95 HK). Topphastigheten i EV-modus er økt til 135 km/t. Forbruket ved blandet kjøring er 0,1 l/mil med CO₂-utslipp på 22 g/km og maksimal rekkevidde er opptil 63 km.
Samuel Eto'o

Klubbkarriere

Eto'o har tidligere spilt for blant andre Real Madrid, RCD Mallorca, FC Barcelona og Inter. Sesongen 2004/05 skåret Eto'o 24 mål for Barcelona, men måtte likevel se seg slått av Diego Forlán, som skåret 25 mål for Villarreal CF.
Den 26. august 2014 meldte han overgang til Everton FC, hvor han skrev under på en toårskontrakt. Eto'o meldte overgang til den italienske klubben UC Sampdoria i januar 2015, hvor han skrev under på en treårskontrakt.
Sommeren 2015 valgte Eto´o å gjennomføre en overgang til Antalyaspor, en liten klubb i den tyrkiske ligaen, der han tjener 850 000 kroner i uken.

Internasjonal karriere

Eto'o har spilt i tre VM-sluttspill, i 1998 (Frankrike), 2002 (Japan og Sør-Korea) og VM 2010 (Sør-Afrika). I førstnevnte sluttspill var han turneringens yngste spiller. Dagen etter hans overgang til Everton i august 2014 offentliggjorde Eto'o at han valgte å trekke seg fra landslagsspill.
Live aus Berlin

Live aus Berlin er både et musikkalbum og en musikk-DVD utgitt av Rammstein i 1998. DVD-en inneholder blant annet intervjuer, og en konsert fra Wuhlheide i Berlin.
Sangene på dette albumet er et slags best of av albumene Herzeleid og Sehnsucht, pluss «Wilder Wein» som er en nyinnspilling av en demo fra 1994.
Teltow (landskap)

Teltow ['tɛltoː] betegner idag både en geologisk høyslette og et historisk landskap i Brandenburg og Berlin. Teltow hadde som kjerneområde for Markgrevskapet Brandenburg en stor betydning på 1100- og 1200-tallet. Navnet bæres også av byen Teltow, og mellom 1816 og 1952 fantes landkretsen med samme navn.
Lyksborg danske kirke

Lyksborg danske kirke er en sognekirke for den danske menighet i Lyksborg (Glücksborg) ved Flensborg. Menigheten hører under Dansk Kirke i Sydslesvig, Haderslev stift. 
Kirken ble innviet i desember 1954, og ligger på Paulineallé. Før 2. verdenskrig samlet menigheten seg til gudstjeneste i private hjem.
Santa Cristina Gela

Santa Cristina Gela (arbëresh: Sëndahstina) er en arbëreshë-landsby i provinsen Palermo på Sicilia.
Landsbyen er, i tillegg til Contessa Entellina og Piana degli Albanesi, én av tre bosetninger på Sicilia der arbëresh-albansk fortsatt blir benyttet.

Historie

Santa Cristina Gela ble opprettet i 1691 av 82 etterkommere fra landsbyen Piana degli Albanesi. De fikk tildelt en kontrakt med erkesbiskopen av Palermo, slik at de måtte betale føydale rettigheter til noen offentlige tjenester, selv om de ble gitt skattefritak og private bygninger.
Chipping Norton

Historie

Steinsirkelen Rollright Stones rundt 4 km nord for Chipping Norton indikerer menneskelig aktivitet i steinalderen i dette området, mellom 3000- til 2000-tallet f.Kr. Det er to sett steinsirkler. Bare Stonehenge og Avebury regnes som viktigere eksempler på denne typen fornminner.
Byens navn, Chipping Norton, har betydningen «marked i nordbyen», med «Chipping», fra angelsaksisk cēping, i betydningen marked. Chipping Norton begynte som en liten bosetning ved foten av en ås hvor normannerne på siste halvdel av 1000-tallet reiste en festning av typen motte-and-bailey. Kun jordverket gjenstår av festningen. I middelalderen var Cotswolds et av de rikeste områdene i England på grunn av den store ullproduksjonen, og Chipping Norton vokste kraftig på grunn av dette. Mange middelalderbygninger er bevart i sentrum, mellom bygninger fra 1700-tallet og senere.
Den beryktede landeveisrøveren James Hird ble født i byen i 1616. Han ble henrettet for høyforræderi i 1652.
Etter den industrielle revolusjon etablerte William Bliss en moderne tekstilindustri i Chipping Norton. Møllen som han bygde i 1872 er et viktig landemerke. Den ble nedlagt så sent som i 1980, og har siden blitt gjort om til et luksushotell.
Carpelimus

Utseende

Små, smale, mørke kortvinger. Kroppen er litt flattrykt, langstrakt, fint punktert og hårete. Hodet er smalere enn pronotum og har litt utstående fasettøyne. I motsetning til mange arter i den beslektede slekten Bledius har Carpelimus-artene sjelden horn i pannen. Pronotum har buede sider og er bredest foran midten, langs midtlinjen med to ganske dype lengdefurer. Dekkvingene er forholdsvis korte. Beina er nokså korte og spinkle.

Levevis

Artene lever på fuktige steder, som strender (både ved ferskvann og saltvann) og sumpig skog. De kan danne kolonier med meget høye tettheter, men er lite å se utenfor disse koloniene. Flere av artene blir regnet som sjeldne.
Malmklang

Historie

Navnet Malmklang er en hentydning til jernmalmens klang i gruvebyen Kirkenes. Huset ble bygget av Kirkenes ungdomslag og sto ferdig i 1924. Det var da et stort og moderne kulturhus. Laget søkte støtte fra Aktieselskabet Sydvaranger, men etter mange vanskelige år for selskapet var bidraget trolig begrenset.  
  
Malmklang brant ned 4. juli 1944 under bombeangrep fra sovjetiske fly.
Gjenreisingen etter krigen skjedde i regi av Kirkenes Ungdomslag. Dette laget ble nedlagt i 1982 og Sør-Varanger kommune overtok lokalet i 1984.
På Malmklang har det vært teater, revy. konserter, folkemøter, fester og jubileer. Riksteatret hadde sin første premiere i Kirkenes 16. juli 1949, med «En reise i natten», av Sigurd Christiansen.
Kirkenes Ungdomsklubb var i lengre tid lokalisert i kjelleren på Malmklang. Huset har vært fast spillested for Riksteatret og Hålogaland Teater når de har hatt forestillinger i Kirkenes.
Malmklang var Sør-Varanger kommunes tusenårssted. Huset ble utsatt for en større brann i 2005 og kommunen jobber med å bygge det opp igjen til et moderne hus for scenekunst.
Etter at det norske rockebandet Seigmen hadde konsert på Malmklang ble de inspirert til å lage låten «Malmklang». Melodien ble gitt ut i 1999 som det første sporet på Monument, Seigmens sjuende og siste album.
Kilde til Malmklangs historie er hentet fra boka Frilynt ungdomslagsarbeid i Finnmark 1896-1996 av Svein H. Sørensen
Eric Ambler

Liv og virke

Fra 1924 til 1927 studerte han til ingeniør ved University of London. 
Etter å ha vært lærling i et ingeniørfirma, gikk han over til å arbeide i samme firmas reklameavdeling. På 1930-tallet ble han direktør for et reklamefirma samtidig som han begynte å skrive avant-garde skuespill. Han sa opp jobben for å bli forfatter på fulltid, og flyttet til Paris. Der ble han gift med den amerikanske motejournalisten Louise Crombie.
Fra 1936 til 1939 skrev Ambler seks thrillere, som alle senere er blitt klassikere i sjangeren. Mest kjent er The Mask of Dimitrios (1939), også filmet som en klassisk film noir i 1944.
Ved utbruddet av andre verdenskrig ble Ambler menig soldat i artilleriet, men ble etter kort tid overført til en enhet med krigsfotografer. Han avanserte i løpet av krigen til assisterende direktør for hærens filmavdeling ved War Office med oberstløytnants grad.
Etter krigen fortsatte han i den sivile filmindustrien som manusforfatter. I 1953 ble han nominert til Oscar for manus til filmen The Cruel Sea. Mellom 1940 og 1951 utga han bare en roman, Skytip, et samarbeide med Charles Rhodda under pseudonymet Elliot Reed.
Også forfatterskapet etter 1951 ble godt mottatt av kritikerne, og Ambler mottok flere internasjonale priser. Blant annet fikk han to ganger britiske Crime Writers Associations Gold Dagger for årets beste kriminalroman utgitt på engelsk. Han ble også den første som mottok denne organisasjonens Cartier Diamond Dagger for et livslangt forfatterskap av særlig høy kvalitet. I 1981 ble han tildelt Order of the British Empire.
Ambler ble skilt fra Louise i 1958. Samme år giftet han seg med Joan Harrison som arbeidet som assisterende produsent for Alfred Hitchcock. Paret flyttet i 1969 til Sveits, hvor de bodde i 16 år før de returnerte til England. Joan døde i London i 1994, Ambler i 1998.
Carlos Soares Garrit

Karriere

Han har spilt for Flamengo og Kashima Antlers.
Roman Totenberg

Bakgrunn

Roman Totenberg var av jødisk bakgrunn. Da han var fem år flyttet hans foreldre Slanislava (Vinaver) og Adam Totenberg til Moskva, den faren hadde funnet arbeid som bygningsingeniør. Roman fikk sin første fiolinundervisning fra en nabo der, so mtilfeligvis var konsertmester for Bolsjoiteateret. Han opptrådte, med brød og smør som betaling. Familien returnerte så til Polen.

Fiolinist

Roman Totenberg studerte så ved musikkhøyskolen i Warszawa hos Mieczysław Michałowicz og debuterte i en alder av 11 år som solist med filharmoniorkesteret i Warszawa i 1923. Han fortsatte studiene sine hos Carl Flesch i Berlin, hvor han ble utropt vinner av Den Internasjonale Felix Mendelssohn-Fiolinistkonkurranse i 1932, før han ble elev hos George Enescu og Pierre Monteux i Paris. 
I 1935 gjorde han sin britiske debut i London aogg sin amerikanske i Washington, D.C. Som  25-åring spilte han for president Franklin Delano Roosevelt. I en alder av 27 år emigrerte han formelt til USA under et visumprogram for fremragende kunstnere.
Totenberg har blant annet reist på turné i Sør-Amerika med Artur Rubinstein og Karol Szymanowski. Han har urfremført flere verk, og har over 30 fiolinkonserter i sitt repertoar. Han har spilt med verdens fremste dirigenter og orkestrer i USA og i Europa. Ved siden av konsertering har Totenberg også utmerket seg som pedagog. Han har blant annet vært professor ved universitetet i Boston, og ledet der strykermusikkavdelingen fra 1961 til 1978. Fra 1978 til 1985 var han direktør ved Longy School of Music (Cambridge i Massachusetts). 
I 1988 ble han tildelt den høyeste fortjenestemedalje av den polske presidenten for hans livslange bidrag til den polske kulturen. Til tross for sitt store engasjement i USA, understrekte han ofte sine bånd til Polen. Totenberg talte flytende syv språk.
Berwick-traktaten av 1357

Berwick-traktaten var en avtale mellom England og Skottland i 1357 som satte betingelsene for å løslate den skotske kongen fra fangenskap. Avtalen ble signert ved Berwick-upon-Tweed i Skottland, og var den første av fire historiske avtaler mellom Skottland og England som ble signert her. Avtalen fra 1357 avsluttet offisielt den andre skotske krig for uavhengighet som begynte i 1333.
Bakgrunnen for avtalen var at kong David II av Skottland ble tatt til fange etter slaget ved Neville's Cross den 14. oktober 1346. Deretter satt kongen 11 år i Tower of London mens Skottland ble styrt av hans stedfortreder og nevø, Robert Stewart, den 7. High Stewart. Kong Edvard III av England forsøkte å få innsatt Edward Balliol på den skotske tronen istedenfor kong David II, sønn av Robert Bruce.
Den 3. oktober 1357 ble David II løslatt fra sitt fangenskap i henhold til Berwick-traktaten som hadde avtalte at skottene måtte betale den umulige summen av 100 000 merker for ham (1 merke var 2/3 av et engelsk pund) i løpet av de neste ti årene. Kun de to første betalingene ble gjort. Den første ble betalt punktlig, den andre var forsinket og etter denne ble intet mer betalt. Skottene ble skattet hardere for å kunne betalte løsesummen, og da kong David II begynte å underslå penger fra sitt eget fond med løslatelsespenger spredde det seg en økende irritasjon og krenkelse blant hans undersåtter.
David II sa seg også enig i å gjøre Edvard III av England til sin rettmessige etterfølger, men dette ble avvist av det skotske folket, noe som kan bevitnes med fortsatt hærtokt over den skotsk-engelske grensen. Stridsspørsmålet om etterfølger ble først avgjort da Robert Stewart overtok den skotske tronen ved Davids død i 1371.
Bestemor Duck

Tidlig liv

Som den eldste av to søsken ble Bestemor Duck født i 1855. I 1875 giftet hun seg med Hilmar Duck(f.1850)og de bosatte seg på Kvakk-gården like utenfor Andeby,gården fikk senere navnet Duck-gården. Sammen fikk de 3 barn: Eddy Duck, Dora Duck (Fetter Antons mor) og Didrik Duck (Donalds far). Rundt 1930 døde Hilmar Duck i en alder av 80 år, dødsfallet skjedde i forbindelse med at han skulle skifte låvetaket, men var uforsiktig, så han endte opp med å ramle ned fra taket og traff bakken. Grunnet sin høye alder, tålte han ikke fallet, slik at Bestemor Duck ble enke. Hun drev gården selv inntil hennes grandnevø Guffen begynte å «hjelpe til» som gårdsgutt.

Dagligliv

Til daglig driver Bestemor Duck gården utenfor Andeby sammen med Guffen. Duck-gården var i sin tid den største i hele området, men da Skrue McDuck kom til Andeby kjøpte han hele området bortsett fra gården.
Hun regnes som Duck-familiens overhode, og det er ofte hun som steller i stand til familie- og juleselskap. Bestemor er også berømt for sine gode paier, som flere ganger har vunnet førsteplassen i paikonkurranser.

Andebys bestemor

Bestemor Duck er mest kjent som eldste medlem i Duck-familien, og Donald Ducks bestemor. Til tross for at hun kalles bestemor av nesten alle i Anbeby er hun egentlig bare bestemoren til Stokkstein Duck, Klodrik Duck, Fetter Anton, Donald Duck og Della Duck.

Opptreden

Bestemor Ducks første inntreden i tegneserien om Donald, var i ei dagsstripe i de amerikanske avisene i 1940, men da bare som et bilde på veggen hjemme hos Donald. Hennes første opptreden var i 1943 i en dagsstripe laget av Bob Karp og Al Taliaferro. Hun er datteren av Clinton Kvakk og Gjertrud Kvakk, og dermed barnebarn av den berømte Kornelius Kvakk, grunnleggeren av Andeby.
Hennes første opptreden i Norge var i januar 1949.

Slektskap

I historien Mitt liv i et eggeskall blir Bestemor Duck fremstilt for å være Skrue McDucks halvsøster. Dette er resultat av forskjellige kanoner. Etter Don Rosa gav ut en serie i hvilken Bestemor og Skrue ikke er halvsøsken, ble også den norske kanonen forandret på for å stemme med Don Rosas serie. Med andre ord: Bestemor er ikke Skrues halvsøster.

Øvrig liv

Ifølge Don Rosas personlige notater ble Bestemor Duck født rundt 1855 og døde ca. 1970 i veldig høy alder. Ingen av disse hendelsene eller årstallene er nevnt eller på noen måte bekreftet i tegneseriene.

Bestemor Duck på andre språk

Dansk: Bedstemor (Andrea) And
Engelsk: Grandma (Elviry) Duck
Finsk: Mummo (Kaino-Vieno) Ankka
Fransk: Grandmère Duck
Italiensk: Nonna Papera
Norsk: Bestemor (Anna) Duck
Portugisisk: Vovó Donalda
Svensk: Farmor (Elvira Augusta) Anka
Tysk: Oma (Dorette) Duck